Jelasin soal Antipasto  dalam bahasa melayu dong

Antipasto (jamak: antipasti) ialah hidangan pertama dalam sajian Itali tradisional. Bahan-bahan antipasto yang biasa termasuk daging awet, zaitun, peperoncini, cendawan, ikan bilis, jantung kuntum kharsyuf, pelbagai jenis keju (seperti provolone atau mozarela), daging jeruk, dan sayuran dalam minyak atau cuka.

Isi kandungan antipasto berbeza jauh mengikut tempat. Ada juga kemungkinan untuk terserempak dengan hidangan yang diperbuat daripada ikan laut dan daging awet tradisional (seperti sopresata atau 'nduja) di selatan Itali, manakala di Itali utara akan ada pelbagai aneka daging awet dan cendawan dan, lebih-lebih lagi berdekatan tasik, hidangan yang diperbuat daripada ikan air tawar. Keju juga berbeza mengikut kawasan dan daerah, dan termasuk keju jenis keras dan lembut.

Ada yang bandingkan antipasto dengan hors d'oeuvre, namun antipasto disajikan di atas meja makan dan menandakan bermulanya juadah dalam adat Itali. Ia boleh digelari sebagai pembuka selera.